Előterjesztés Zalakaros Város Önkormányzata Képviselőtestületének 2020. március 12-én tartandó ülésére 

Napirend címe: Városbor árak 2020. évi megállapítása, kiírás elfogadása
Előterjesztést készítette: Sinkovics Norbert Zalakarosi Közösségi Ház és Könyvtár igazgató
Tisztelt Képviselőtestület!
Településünkön lassan immár két évtizede kerül megválasztásra a város bora, amely kiváló PR eszköznek is bizonyult. 
A Dél-Zalai Hegyközség által szervezett termelői borverseny időpontja 2020. március 21. (szombat), amelyet a tavalyi évhez hasonlóan Galambokon rendezi meg. A borverseny keretében minősítették azokat a borokat is, amelyek pályáznak a Zalakaros Város bora cím elnyerésére.
Az idei évben kiírás feltételein és az árakon változtatni, abban az esetben nem kell, amennyiben a tavalyi feltételek alapján kerül elfogadásra a város borra kiválasztása (1. számú melléklet: Zalakaros Város bora verseny kiírása 2020). Továbbá azt is jelentené, hogy a Zalakarosi Közösségi Ház és Könyvtár az idei évben is palackozva vásárolja meg a majd kiválasztott Zalakaros Város fehér, illetve vörös borokat. 
2019-ben Zalakaros Város fehérbora, az aranyérmes fehérbor a Kányaváry Borbirtok 2018-as évjáratú Kalandor (Sárgamuskotály-Sauvignon) bor volt. 
2019-ben Zalakaros Város vörösbora, az aranyérmes vörösbor a Víg Zsolt 2017-es évjáratú Merlot-Cabernet Franc bor volt.
A Zalakarosi Közösségi Ház és Könyvtár költségvetésében borpalackozásra, címkézésre a 2020-as évben bruttó 1.600.200 Ft áll rendelkezésre, ez az összeg tartalmazza reprezentációs adót.
Határozati javaslat: 
Zalakaros Város Képviselőtestülete egyetért és elfogadja a határozatban javasolt 2020-as Város fehérbor, illetve vörösbor palack árakat az alábbiak szerint:
1.        Zalakaros Város Képviselő Testülete a 2020-as évben Zalakaros Város vörösbor és  
           fehérbor megvásárlási árát egységesen bruttó 1.270 Ft/0,75 üveg áron határozza meg.
2.        A Zalakarosi Közösségi Ház és Könyvtár 2020-as költségvetésben a város bora 
           megvásárlására (+reprezentációs adó) és a boros címkék nyomtatására összesen bruttó
          1.600.200 Ft áll rendelkezésre.
Határidő: 2020. március 30.
Felelős: Novák Ferenc polgármester
              Sinkovics Norbert Zalakarosi Közösségi Ház és Könyvtár igazgató
Zalakaros 2020. február 27.                                                                                  Novák Ferenc

                                                                                                                              polgármester
1. számú melléklet
Zalakaros Város bora verseny kiírása 2020: 

Zalakaros Város fehér bora, illetve vörös bora cím, elnyerési feltételei a következők: 

· előzetes bejelentkezés a Zalakarosi Közösségi Ház és Könyvtárnál 2020. március 17-ig (kedd)

· a Dél-Zalai Hegyközség 2020. március 21-én (szombat), Galambokon tartja a soron következő termelői borversenyét. A borverseny keretében minősítik azokat a borokat is, amelyek pályáznak a Zalakaros Város bora cím elnyerésére. 

· a város bora versenyre a leadási időpontok a termelői borverseny hetében: 2020. március 17. (kedd) 09:00-12:00 és 13:00-16:00 óráig, 2020. március 18. (szerda) 09:00-12:00 óráig, Helyszín: 8746 Nagyrada, Kossuth u. 51. (Hegyközség iroda) 

A termelői borverseny hetében az utolsó leadási időpont szerda 12 óra, azután beérkező minták már nem vehetnek részt a borversenyen.
· A borversenyre a mintákat 0,75 l-es üvegpalackban kérjük leadni! Egy minta bírálati díja 600 Ft, minden további minta 400 Ft. Az üvegeket kérjük címkével ellátni a következők szerint: a termelő neve, címe, évjárata, fajtája, és termőhelye.

· a fehérbor és a vörös bor esetében is a valaha volt Zalakaros Térsége Egyesült Hegyközség (Galambok-Miháldi, Zalakarosi, Garabonci, Nagyradai és Pogányvári Hegyközség) települései területén termett szőlőből készült bor, 

· a termelő vállalja, hogy a Zalakaros Város vörös bor kiválasztása esetén a szükséges forgalomba hozatali engedéllyel rendelkezik, és az írásbeli kiértesítést követően 45 napon belül palackozott borokat (kb. 400-450 üveg 0,75 l-es) leszállítja a következő címre (8749 Zalakaros, Hegyalja 40.), Zalakaros Város Önkormányzata által előre meghatározott áron. (bruttó 1.270 Ft/palack)

· a termelő vállalja, hogy a Zalakaros Város fehér bor kiválasztása esetén a szükséges forgalomba hozatali engedéllyel rendelkezik, és az írásbeli kiértesítést követően 45 napon belül palackozott borokat (kb. 400-450 üveg 0,75 l-es) leszállítja a következő címre (8749 Zalakaros, Hegyalja u. 40.), Zalakaros Város Önkormányzata által előre meghatározott áron. (bruttó 1.270 Ft/palack) 

· származási bizonyítvánnyal (hegybírótól) rendelkezik, a szakmai zsűri ajánlását bírja. 

· város bora versenyen résztvevőknek összesen 4 db mintát kell leadni
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.
